**Brett Steven Lebda** (s. 15. tammikuuta 1982 Buffalo Grove, Illinois, Yhdysvallat) on yhdysvaltalainen uransa lopettanut jääkiekkopuolustaja. Hän on aiemmin pelannut NHL:ssä yhteensä 397 runkosarjaottelua tehopistein 20+56=76 ja keräten 229 jäähyminuuttia sekä 62 playoff-ottelua tehden kymmenen syöttöpistettä ja keräten 40 jäähyminuuttia. Pelipaikkaansa nähden varsin pienikokoisen Lebdan vahvuuksiin kuuluu kiekonkäsittelytaito, pelikäsitys, luistelu ja laukaus. Hänen heikkouksiin kuuluu pieni koko, voiman ja rohkeuden puute kovassa puolustuspelissä ja sekä virhealttius omassa päässä.

Ura
---

### Seuraura

Lebda kävi koulua Buffalo Grove High Schoolissa ja Ann Arborin Pioneer High Schoolissa. Hän pelasi kausina 1998–1999 ja 1999–2000 Yhdysvaltain kehitysmaajoukkueessa USHL- ja NAHL-liigaa, jonka jälkeen Lebda kävi vuodet 2000–2004 Notre Damen yliopistoa. Hän oli joukkueen tehokkain puolustaja ensimmäisellä kaudellaan 2000–2001 tehoilla 7+19=26. Lebda valittiin kauden päätteeksi CCHA:n tulokkaiden tähdistökentälliseen. Hän oli Notre Damen tehokkain puolustaja myös viimeisellä yliopistokaudellaan 2003–2004 tehoilla 6+18=24. Lebda valittiin kauden päätteeksi CCHA:n toiseen tähdistökentälliseen. Huhtikuussa 2004 NHL-varaamaton Lebda teki vapaana pelaajana sopimuksen Detroit Red Wingsin kanssa ja pelasi jo samana keväänä AHL-joukkue Grand Rapids Griffinsissä.

Kauden 2004–2005 Lebda pelasi kokonaan Griffinsissä, osaksi NHL:n työsulun vuoksi. Hän debytoi NHL:ssä kaudella 2005–2006, jolloin hän pelasi Detroit Red Wingsissä 46 runkosarja- ja kuusi playoff-ottelua tehopistein 3+9=12. Lebdasta tuli Greg Johnsonin (1993–1994 jälkeen ensimmäinen Red Wingsin pelaaja, joka teki NHL-uransa avausmaalin kaudenavauksessa. Hänellä se syntyi näin ollen 5. lokakuuta 2005 St. Louis Bluesin Patrick Lalimen taakse. Kesällä 2006 Lebda teki nelivuotisen jatkosopimuksen Red Wingsin kanssa.

Ensimmäisellä kokonaisella NHL-kaudellaan 2006–2007 Lebda teki NHL:n yhden kauden piste-ennätyksensä tehtyään 74 runkosarjaottelussa tehot 5+13=18 ja 12 playoff-ottelussa kaksi syöttöpistettä. Kauden 2007–2008 päätteeksi hän voitti Stanley Cupin. Viiden Red Wingsissä vietetyn kauden jälkeen Lebda siirtyi vapaana pelaajana Toronto Maple Leafsiin kaudeksi 2010–2011. Hänen kautensa osoittautui kuitenkin pettymykseksi ja 41 runkosarjaottelussa syntyi teholukema –14. 

Heinäkuussa 2011 Lebda kaupattiin Robert Slaneyn kanssa Nashville Predatorsiin vaihdossa Cody Fransoniin ja Matthew Lombardiin. Hän ei kuitenkaan siirtynyt joukkueeseen, vaan siirtyi vapaana pelaajana try-outin kautta AHL-joukkue Springfield Falconsiin marraskuussa 2011. Tammikuussa 2012 Lebda nostettiin loppukauden kattavalla sopimuksella Columbus Blue Jacketsin NHL-joukkueeseen paikkaamaan loukkaantumisia.

Syyskuussa 2012 Lebda siirtyi try-outille AHL-seura Rockford IceHogsiin. Hän pelasi siellä 27 ottelua, muttei saanut sen jälkeen sopimusta. Helmikuussa 2013 Lebda siirtyi try-outille toiseen AHL-seuraan Binghamton Senatorsiin, jossa pelasi loppukauden.

### Maajoukkueura

Lebda pelasi alle 20-vuotiaiden MM-kilpailuissa vuonna 2002.

Muuta
-----

Lebdan pikkuveli Arik pelasi kaudella 2011–2012 hyökkääjänä FHL-joukkue Danville Dashersissa. Brett Lebda on harrastanut myös golfia ja lentopalloa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1998–1999 | US NTDP | USHL | 3 | 0 | 0 | 0 | 0 | – | – | – | – | – |
|  | US NTDP | NAHL | 52 | 11 | 17 | 28 | 56 | – | – | – | – | – |
| 1999–2000 | US NTDP | USHL | 22 | 6 | 7 | 13 | 28 | – | – | – | – | – |
| 2000–2001 | Univ. of Notre Dame | NCAA | 39 | 7 | 19 | 26 | 109 | – | – | – | – | – |
| 2001–2002 | Univ. of Notre Dame | NCAA | 34 | 6 | 8 | 14 | 54 | – | – | – | – | – |  |  |  |  |  |  | JMM | 7 | 2 | 0 | 2 | 6 |
| 2002–2003 | Univ. of Notre Dame | NCAA | 40 | 7 | 14 | 21 | 48 | – | – | – | – | – |
| 2003–2004 | Univ. of Notre Dame | NCAA | 39 | 6 | 18 | 24 | 42 | – | – | – | – | – | Kakkostähdistö |
|  | Grand Rapids Griffins | AHL | 6 | 0 | 1 | 1 | 0 | 4 | 0 | 0 | 0 | 2 |
| 2004–2005 | Grand Rapids Griffins | AHL | 80 | 2 | 10 | 12 | 34 | – | – | – | – | – |
| 2005–2006 | Grand Rapids Griffins | AHL | 25 | 4 | 14 | 18 | 42 | 11 | 1 | 4 | 5 | 8 |
|  | Detroit Red Wings | NHL | 46 | 3 | 9 | 12 | 20 | 6 | 0 | 0 | 0 | 4 |
| 2006–2007 | Detroit Red Wings | NHL | 74 | 5 | 13 | 18 | 61 | 12 | 0 | 2 | 2 | 8 |
| 2007–2008 | Detroit Red Wings | NHL | 78 | 3 | 11 | 14 | 48 | 19 | 0 | 2 | 2 | 6 | Stanley Cup |
| 2008–2009 | Detroit Red Wings | NHL | 65 | 6 | 10 | 16 | 48 | 23 | 0 | 6 | 6 | 22 |
| 2009–2010 | Detroit Red Wings | NHL | 63 | 1 | 7 | 8 | 24 | 2 | 0 | 0 | 0 | 0 |
| 2010–2011 | Toronto Maple Leafs | NHL | 41 | 1 | 3 | 4 | 14 | – | – | – | – | – |
| 2011–2012 | Springfield Falcons | AHL | 26 | 1 | 9 | 10 | 18 | – | – | – | – | – |
|  | Columbus Blue Jackets | NHL | 30 | 1 | 3 | 4 | 14 | – | – | – | – | – |
| 2012–2013 | Rockford IceHogs | AHL | 27 | 0 | 11 | 11 | 18 | – | – | – | – | – |
|  | Binghamton Senators | AHL | 32 | 3 | 15 | 18 | 23 | 3 | 0 | 0 | 0 | 12 |
| 7 kautta | yhteensä | NHL | 397 | 20 | 56 | 76 | 229 | 62 | 0 | 10 | 10 | 40 |

Lähteet
-------

* Brett Lebda The Internet Hockey Databasessa (englanniksi)
* Brett Lebda Legends of Hockey -sivustolla (englanniksi)
* Brett Lebda *Elite Prospects*. Everysport Media Group AB.  (englanniksi)

### Viitteet

1. 1 2  Brett Lebda, Columbus, NHL Jatkoaika.com. Viitattu 3.10.2012. (englanniksi)
2. ↑  Player Bio – Brett Lebda (englanniksi)
3. ↑  HockeyDB
4. ↑  Legends of Hockey
5. ↑  Stanley Cup Journals: 36 Hockey Hall of Fame.  Arkistoitu 27.10.2012. Viitattu 3.10.2012. (englanniksi)
6. 1 2  EliteProspects
7. ↑  Brett Lebda Signs With Maple Leafs  7.7.2010. Toronto Maple Leafs. Viitattu 3.10.2012. (englanniksi)
8. ↑  Roarke, Shawn P.: Leafs acquire Lombardi and Franson in swap  3.7.2011. National Hockey League. Viitattu 3.10.2012. (englanniksi)
9. ↑  Buffalo teki jatkosopimuksia  19.7.2011. Jatkoaika.com. Viitattu 3.10.2012.
10. ↑  Springfield Falcons Sign Lebda To PTO contract  7.11.2011. Springfield, MA:  Sprinfield Falcons. Viitattu 3.10.2012. (englanniksi)
11. ↑  Blue Jackets D Radek Martinek to Miss Rest of the Season, Club Signs D Brett Lebda to One-Year Contract  19.1.2012. Columbus, OHIO:  Columbus Blue Jackets. Viitattu 3.10.2012. (englanniksi)